**การติดตามผลบัณฑิตหลักสูตรศิลปศาสตรบัณฑิต สาขาวิชาบรรณารักษศาสตร์และสารสนเทศศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏพระนคร**

**ปีการศึกษา 2562**

**เพชรา ศรีคำภา1, กิตติศักดิ์ คงพูน2, นนทนันท์ แย้มวงษ์3, กฤตวัฒน์ สุวรรณชัย4 และวริฐา ฉิมวงศ์5**

1,2,3 สาขาวิชาบรรณารักษศาสตร์และสารสนเทศศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏพระนคร

4,5 ศิลปศาสตรบัณฑิต สาขาวิชาบรรณารักษศาสตร์และสารสนเทศศาสตร์ มหาวิทยาลัยราชภัฏพระนคร

email: kunpet7825@gmail.com1,kittisak@pnru.ac.th2, potae355@gmail.com3, frong.cafe@yahoo.co.th4, aomsin15597@gmail.com5

**บทคัดย่อ**

 การวิจัยนี้เป็นการวิจัยเชิงสำรวจ มีวัตถุประสงค์เพื่อติดตามผลบัณฑิตในด้านภาวะการมีงานทำ การประกอบอาชีพของบัณฑิต และข้อเสนอแนะแนวทางในการปรับปรุงการจัดการสอนของสาขาวิชาบรรณารักษศาสตร์และสารสนเทศศาสตร์ มหาวิทยาลัยราชภัฏพระนคร เครื่องมือที่ใช้ในการวิจัยคือ แบบสอบถามและแบบสัมภาษณ์ความคิดเห็น ประชากรคือ บัณฑิตที่สำเร็จการศึกษาหลักสูตรศิลปศาสตรบัณฑิต สาขาวิชาบรรณารักษศาสตร์และสารสนเทศศาสตร์ ปีการศึกษา 2562 จำนวน 23 คน สถิติที่ใช้ในการวิเคราะห์ข้อมูล คือ ค่าร้อยละและการแจกแจงความถี่

พบว่า สถานภาพบัณฑิตส่วนใหญ่เป็นเพศหญิง ภาวะการมีงานทำบัณฑิตที่สำเร็จการศึกษาส่วนใหญ่สมัครงานมากกว่า 3 แห่ง โดยใช้เวลาในการหางาน 1-2 เดือน และไม่พบปัญหาอุปสรรคในการสมัครงาน สำหรับลักษณะงานที่ปฏิบัติ ได้ทำงานประจำอยู่ในหน่วยงานเอกชนซึ่งไม่ตรงกับสาขาวิชาที่สำเร็จการศึกษา รายได้ต่อเดือนมาจากงานประจำต่ำกว่า 15,000 บาท ปัญหาในการทำงานบัณฑิตส่วนใหญ่ไม่พบปัญหาในการทำงาน ด้านการนำความรู้จากการศึกษาในสาขาวิชาบรรณารักษศาสตร์และสารสนเทศศาสตร์ไปใช้ในการประกอบอาชีพ ส่วนใหญ่นำความรู้ที่ได้จากการศึกษาไปประยุกต์ใช้ในการประกอบอาชีพอยู่ในระดับปานกลาง ข้อเสนอแนะ บัณฑิตส่วนใหญ่ต้องการให้จัดการเรียนการสอนโดยเน้นเรื่องเทคโนโลยี คอมพิวเตอร์ โปรแกรมพื้นฐานสำหรับสำนักงาน เพิ่มการฝึกปฏิบัติมากขึ้น การลงพื้นที่ฝึกประสบการณ์วิชาชีพ และควรปรับปรุงหลักสูตรให้เป็นครุศาสตรบัณฑิตเพื่อเพิ่มช่องทางในการประกอบอาชีพมากขึ้น

**คำสำคัญ:** ภาวะการมีงานทำ, บรรณารักษศาสตร์และสารสนเทศศาสตร์, มหาวิทยาลัยราชภัฏพระนคร

**A Follow-up of Graduates Bachelor of Arts Program in Library and Information Sciences, Faculty Humanities and Social Sciences,**

**Phranakhon Rajabhat University in Academic Year 2019**

**Petchara Srikhumpha1, Kittisak Khongphun2, Nonthanun Yamwong3, Kittiwat Suwanchai4 and Waritha Chimwong5**

1,2,3 Department of Library and Information Science, Faculty of Humanities and Social Sciences,

Phranakhon Rajabhat University

4,5 Bachelor of Arts, Department of Library and Information Science, Phranakhon Rajabhat University

email: 1 kunpet7825@gmail.com 2 kittisak@pnru.ac.th 3 potae355@gmail.com 4frong.cafe@yahoo.co.th 5aomsin15597@gmail.com

**ABSTRACT**

This research is a survey research and its objectives are to study the working and career conditions of the graduates and to investigate the suggestions to be used as a guideline for improving the teaching management of the disciplines of Library and Information Science, Rajabhat University Phranakhon graduation program. The research tool was a questionnaire and the population in this research are graduates from Bachelor of Arts in the field of Library Science and Information Science program. They graduated in the academic year (2019) with a total number of 23. To implement data analysis, frequency and percentage values were applied.

 The results of the research were demonstrated as follows: Regarding to the status, it was found that most graduates’ status were female. Regarding to the employment conditions, graduates applied for a job that situated in more than 3 locations. Accordingly, most of them spent 1-2 months for searching for a job; moreover, most of them did not find any problems seemed to be the barriers for their careers. Regarding to the types of work, most of them worked in the private sectors and they did not meet their levels of education. Regarding to an income, most graduates generated income from regular work. To clarify this, they were able to earn less than 15,000 baht a month. Regarding to the problems found in their work, most graduates had no problem of this issue. Regarding to the application of knowledge and satisfaction, most graduates applied knowledge gained from their studies in the area of library and Information science. Correspondingly, they were able to apply them for their occupations at the moderate level. Regarding to a suggestion, most graduates desired the extended courses necessary for their professions which mainly focused on teaching and learning of technology and computer courses are also required. It can be operated by emphasizing teaching content and basic programs for the office with more practice. Eventually, courses in a Bachelor of Education program should be improved.

**Keyword:** Working Condition, Library and Information Sciences, Phranakhon Rajabhat University

**บทนำ**

มหาวิทยาลัยราชภัฏพระนครจัดการเรียนการสอนหลักสูตรศิลปศาสตรบัณฑิต สาขาวิชาบรรณารักษศาสตร์และสารสนเทศศาสตร์ ในปีการศึกษา 2545 (มหาวิทยาลัยราชภัฏพระนคร คณะมนุษยศาสตร์และสังคมศาสตร์. สาขาวิชาบรรณารักษศาสตร์และสารสนเทศศาสตร์, 2556) ซึ่งได้ปรับปรุงมาจากหลักสูตรครุศาสตรบัณฑิต สาขาวิชาบรรณารักษศาสตร์ ในการบริหารหลักสูตรมีการปรับปรุงหลักสูตรให้มีความทันสมัย เหมาะสม ตามความก้าวหน้าของวิชาชีพ โดยมีการเพิ่มรายวิชาที่เกี่ยวข้องกับเทคโนโลยีสารสนเทศ การเพิ่มเนื้อหาที่เป็นความก้าวหน้าทางวิชาการและวิชาชีพ การจัดกิจกรรมที่สอดคล้อง การฝึกปฏิบัติทางวิชาชีพ การส่งเสริมทักษะการเรียนรู้ที่สอดคล้องกับศตวรรษที่ 21 รวมทั้งการจัดการเรียนการสอนที่สามารถผลิตบัณฑิตที่มีความรู้วิชาการและวิชาชีพ มีคุณลักษณะตามที่หลักสูตรกำหนด ให้ปฏิบัติงานได้ภายใต้การดำเนินงานห้องสมุดยุคใหม่ มีศักยภาพตามมาตรฐานวิชาชีพและสนองต่อความต้องการของตลาดแรงงานในวิชาชีพ การดำเนินงานของหลักสูตรให้ความสำคัญต่อการจัดการเรียนการสอน การดูแลให้คำปรึกษา ตั้งแต่เริ่มเข้าศึกษาจนสำเร็จการศึกษา โดยมุ่งหวังให้บัณฑิตได้ประกอบอาชีพมีงานทำ สามารถนำความรู้ไปใช้ในการทำงาน หลักสูตรสามารถผลิตบัณฑิตที่เป็นไปตามมาตรฐานการผลิตบัณฑิตของสำนักงานคณะกรรมการการอุดมศึกษา มีบัณฑิตที่สำเร็จการศึกษาในแต่ละปีการศึกษาตามที่กำหนดในผลลัพธ์การเรียนรู้ในแต่ละหลักสูตร คุณภาพของบัณฑิตพิจารณาได้จากหลายตัวบ่งชี้ ซึ่งตัวบ่งชี้ที่สำคัญอย่างหนึ่งก็คือการได้งานทำนั่นย่อมแสดงให้เห็นถึงคุณภาพของบัณฑิต ดังนั้นข้อมูลที่สำคัญและเป็นประโยชน์ต่อการบริหารหลักสูตรประการหนึ่งก็คือข้อมูลที่ได้จากบัณฑิตที่จบการศึกษาและเข้าสู่อาชีพ เพราะบัณฑิตที่จบการศึกษาจะเป็นผู้ที่สามารถให้ข้อมูลในด้านการสมัครงานจนถึงการนำความรู้ที่ได้รับจากการศึกษาไปประยุกต์ใช้ในการทำงาน ตลอดจนประเด็นที่เป็นปัญหาอุปสรรค ข้อเสนอแนะ และความคิดเห็นต่าง ๆ ที่บัณฑิตได้สะท้อนกลับมา ดังที่ สมหวัง พิธิยานุวัฒน์ (2549) กล่าวว่า การติดตามผลเป็นการศึกษาเชิงประเมินหลักสูตรและโปรแกรมว่าผู้สำเร็จการศึกษาไปแล้วมีความรู้ความสามารถในการปฏิบัติสมเจตนารมณ์ของจุดมุ่งหมายของหลักสูตรหรือไม่ มีปัญหาอุปสรรคในการปฏิบัติงานเพียงใด ผลจากการศึกษาจะช่วยในการปรับปรุงหลักสูตรให้มีประสิทธิภาพยิ่งขึ้น ดังนั้น ข้อมูลต่าง ๆ ดังกล่าวจะเป็นประโยชน์อย่างยิ่งต่อหลักสูตรในการวิเคราะห์สังเคราะห์เพื่อนำไปสู่การตรวจสอบประสิทธิภาพในการบริหารจัดการด้านการผลิตบัณฑิต การแก้ไขปรับปรุง และพัฒนาหลักสูตรให้มีความเหมาะสมยิ่งขึ้น โดยหลักสูตรได้ติดตามผลบัณฑิตที่จบการศึกษาอย่างต่อเนื่อง ดังนั้น การติดตามผล

บัณฑิตที่สำเร็จการศึกษาในแต่ละปีการศึกษาจึงเป็นเรื่องที่สำคัญและจำเป็น

 จากเหตุผลและความสำคัญดังกล่าว ผู้วิจัยจึงได้วิจัยการติดตามผลบัณฑิตหลักสูตรศิลปศาสตรบัณฑิต สาขาวิชาบรรณารักษศาสตร์และสารสนเทศศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏพระนคร ปีการศึกษา 2562 ซึ่งบัณฑิตกลุ่มดังกล่าวเข้าศึกษาในปีการศึกษา 2559 และสำเร็จการศึกษาในปีการศึกษา 2562 จนถึงปัจจุบันได้จบการศึกษาเป็นระยะเวลา 1 ปี ซึ่งนานพอสมควรที่จะติดตามผลบัณฑิตที่สำเร็จการศึกษาว่าสามารถเข้าสู่อาชีพและมีงานทำมากน้อยเพียงใด พบปัญหาอุปสรรคใดในการเข้าสู่อาชีพ มีการนำความรู้ที่ได้ศึกษาไปประยุกต์ใช้ในการทำงาน และมีปัญหาอุปสรรค ตลอดจนข้อเสนอแนะที่เป็นประโยชน์ต่อการจัดการเรียนการสอนเพื่อผลิตบัณฑิตบรรณารักษศาสตร์และสารสนเทศศาสตร์ที่มีคุณภาพ มีลักษณะพึงประสงค์ และมีศักยภาพตามมาตรฐานวิชาชีพ ตลอดจนนำไปสู่การบริหารหลักสูตรให้สอดคล้องกับความต้องการของบัณฑิต และตลาดแรงงานต่อไป

**วัตถุประสงค์การทำวิจัย**

 1. เพื่อศึกษาการติดตามผลบัณฑิตในด้านภาวะการมีงานทำ การประกอบอาชีพของบัณฑิตสาขาวิชาบรรณารักษศาสตร์และสารสนเทศศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏพระนคร

 2. เพื่อศึกษาข้อเสนอแนะแนวทางในการปรับปรุงการจัดการสอนของสาขาวิชาบรรณารักษศาสตร์และสารสนเทศศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏพระนคร

**แนวคิดและทฤษฎีที่เกี่ยวข้อง**

1. หลักสูตรศิลปศาสตรบัณฑิต สาขาวิชาบรรณารักษศาสตร์และสารสนเทศศาสตร์

สาขาวิชาบรรณารักษศาสตร์และสารสนเทศศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏพระนคร ได้จัดการเรียนการสอนหลักสูตรศิลปศาสตรบัณฑิต สาขาวิชาบรรณารักษศาสตร์และสารสนเทศศาสตร์ ในปีการศึกษา 2545 เป็นต้นมา (มหาวิทยาลัยราชภัฏพระนคร คณะมนุษยศาสตร์และสังคมศาสตร์, สาขาวิชาบรรณารักษศาสตร์และสารสนเทศศาสตร์, 2556) ซึ่งได้ปรับปรุงมาจากหลักสูตรครุศาสตรบัณฑิต สาขาวิชาบรรณารักษศาสตร์ วัตถุประสงค์ของหลักสูตรเพื่อผลิตบัณฑิตที่มีความรู้ทางวิชาการด้านบรรณารักษศาสตร์และสารสนเทศศาสตร์ มีความสามารถทักษะทางวิชาชีพด้านบรรณารักษศาสตร์และสารสนเทศศาสตร์และสามารถนำความรู้ไปประยุกต์ใช้ได้อย่างมีประสิทธิภาพ ตลอดจนมีเจตคติคุณธรรมจริยธรรมและยึดมั่นในจรรยาบรรณวิชาชีพบรรณารักษ์และสารสนเทศ ปัจจุบันมีนักศึกษาที่สำเร็จการศึกษาในหลักสูตรแล้ว จำนวน 13 รุ่น ในการบริหารหลักสูตรจะมีการปรับปรุงหลักสูตรให้มีประสิทธิภาพ เนื่องจากวิชาชีพบรรณารักษศาสตร์และสารสนเทศศาสตร์มีการเปลี่ยนแปลงอย่างรวดเร็ว โดยเฉพาะมีการนำเทคโนโลยีสารสนเทศมาใช้ในห้องสมุดมากขึ้น ทำให้ห้องสมุดมีรูปแบบและเครื่องมือการแสวงหาความรู้ใหม่ๆที่มีความหลากหลายและแตกต่างจากเดิมมาก (กิตติศักดิ์ คงพูน และเพชรา ศรีคำภา, 2561) ส่งผลให้หน่วยงานองค์กรมีความต้องการบัณฑิตที่สามารถปฏิบัติงานได้ท่ามกลางความก้าวหน้าและความเปลี่ยนแปลงดังกล่าว ดังนั้น สถาบันการศึกษาที่ผลิตบัณฑิตในสาขาวิชานี้จึงต้องติดตามความก้าวหน้าในศาสตร์ของวิชาชีพและความก้าวหน้าทางเทคโนโลยีสารสนเทศเพื่อนำมาใช้ในการจัดการเรียนการสอน ไม่ว่าจะเป็นการเพิ่มรายวิชาที่เกี่ยวข้องกับเทคโนโลยีสารสนเทศ การเพิ่มเนื้อหาที่เป็นความก้าวหน้าทางวิชาการและวิชาชีพ การจัดกิจกรรมที่สอดคล้อง การฝึกปฏิบัติทางวิชาชีพ การส่งเสริมทักษะการเรียนรู้ที่สอดคล้องกับศตวรรษที่ 21 และจัดการเรียนการสอนที่สามารถผลิตบัณฑิตที่ตอบสนองต่อความต้องการของตลาดแรงงานและมีศักยภาพตามมาตรฐานวิชาชีพ

2. การติดตามผล

สาคร สุขศรีวงศ์ (2550) ได้สรุปความสำคัญและประโยชน์ของการติดตามประเมินผลได้ 4 ประเด็นสำคัญ ดังนี้คือ 1) ทำให้ทราบปัญหาและความต้องการที่แท้จริงสามารถจัดลำดับความสำคัญของปัญหาและการพัฒนา 2) ทำให้วางแผนได้ตรงเป้า แก้ปัญหาได้ถูกจุดและพัฒนาได้ตรงตามนโยบาย 3) ช่วยให้ดำเนินการตามแผนได้ราบรื่นสามารถปรับปรุงแก้ไขปัญหาอุปสรรคอย่างได้ผลหรือปรับแผนให้เหมาะสมมากขึ้น และ 4) ทำให้ทราบผลการดำเนินงานตามแผนและโครงการอย่างชัดเจน

อัฒรัตติ ไชยสิทธิ์ (2543) กล่าวถึงความสำคัญของการติดตามผลผู้สำเร็จการศึกษาพอสรุปได้ว่า เป็นการตรวจสอบผลงานที่จะทำให้สถาบันการศึกษาได้ประเมินหลักสูตร ทราบถึงจุดดีจุดบกพร่อง ทราบถึงปัญหา ความต้องการ ความจำเป็นของสังคมและของผู้สำเร็จการศึกษา ในการติดตามผลผู้สำเร็จการศึกษาช่วยให้ทราบถึงข้อเท็จจริงเกี่ยวกับคุณภาพ ประสิทธิภาพและข้อบกพร่องของผู้สำเร็จการศึกษาตามหลักสูตร เพื่อเป็นแนวทางในการปรับปรุงหลักสูตร กระบวนการเรียนการสอน และปรับปรุงบริการต่าง ๆ ที่สถาบันจัดให้นักศึกษาให้มีประสิทธิภาพมากยิ่งขึ้นในนักศึกษารุ่นต่อไป

 3. งานวิจัยที่เกี่ยวข้อง

ศิริพร เกื้อกูลนุรักษ์ (2561) ศึกษาภาวะการมีงานทำของบัณฑิตระดับปริญญาตรี คณะสังคมสงเคราะห์ศาสตร์และสวัสดิการสังคม ปีการศึกษา 2561 พบว่าบัณฑิตส่วนใหญ่มีงานทำหลังสำเร็จการศึกษา 1-3 เดือน ทำงานในหน่วยงานราชการ ได้รับเงินเดือน 14,001-16,000 บาท บัณฑิตนำความรู้ที่เรียนมาประยุกต์ใช้ในการทำงานมาก

พรชัย หลายพสุและคณะ (2561) ศึกษาเรื่องการสำรวจภาวะการทำงานของบัณฑิต คณะวิทยาศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง ปีการศึกษา 2556-2557 พบว่าบัณฑิตส่วนใหญ่ทำงานแล้ว หางานทำได้ภายใน 1-3 เดือน ส่วนใหญ่ทำงานในหน่วยงานเอกชน ในตำแหน่งที่ตรงกับสาขาวิชาที่เรียน นำความรู้ที่เรียนไปใช้ในการทำงานในระดับปานกลาง เห็นว่าความรู้ด้านคอมพิวเตอร์ช่วยให้ได้งานมากที่สุดและควรเพิ่มความรู้ภาษาอังกฤษในหลักสูตร

คณาจารย์กลุ่มวิชาบรรณารักษศาสตร์และสารนิเทศศาสตร์ (2555) ศึกษาเรื่องการศึกษาความต้องการบัณฑิตหลักสูตรบรรณารักษศาสตร์และสารสนเทศศาสตร์ พบว่าหน่วยงานภาครัฐมีความต้องการบัณฑิตทางด้านบรรณารักษศาสตร์และสารสนเทศศาสตร์ คุณลักษณะในวิชาชีพที่มีความต้องการมาก คือ ด้านงานบริการ ด้านเทคโนโลยีสารสนเทศและการจัดการ ด้านภาษา ด้านงานบริหาร มีคุณธรรม จริยธรรม และจรรยาบรรณในวิชาชีพ มีภาวะผู้นำและความรับผิดชอบ เป็นนักประชาสัมพันธ์ และมีความคิดริเริ่มสร้างสรรค์

สุธีรา สุนทรารักษ์ (2559) ศึกษาเรื่องการติดตามผลการสำเร็จการศึกษาและภาวะการมีงานทำของบัณฑิตคณะวิทยาศาสตร์ มหาวิทยาลัยราชภัฏบุรีรัมย์ ปีการศึกษา2558 พบว่าบัณฑิตส่วนใหญ่เป็นผู้มีงานทำ บัณฑิตส่วนใหญ่สามารถทำงานตรงตามสาขาวิชาที่สำเร็จการศึกษา บัณฑิตมีความเห็นว่ารายวิชาที่ควรเพิ่มในหลักสูตรของคณะวิทยาศาสตร์มากที่สุดคือ เทคนิควิจัย รองลงมาคือภาษาอังกฤษ รายวิชาที่เน้นการฝึกปฏิบัติจริง และการใช้งานอินเทอร์เน็ต

ธารทิพย์ อัฏฐปฏิพันธ์ (2559) ศึกษาเรื่องการติดตามผลบัณฑิตหลักสูตรศิลปศาสตรบัณฑิต สาขาวิชาบรรณารักษศาสตร์และสารนิเทศศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏพระนคร ปีการศึกษา 2558 พบว่าบัณฑิตส่วนใหญ่เป็นเพศหญิง บัณฑิตส่วนใหญ่ใช้เวลาในการหางาน 1 – 2 เดือน ปัญหาอุปสรรคในการหางานคือ ขาดคุณสมบัติเพิ่มเติม เช่น ความรู้ด้านภาษาอังกฤษ การใช้คอมพิวเตอร์ในสำนักงาน ลักษณะงานที่ปฏิบัติส่วนใหญ่ทำงานภาคเอกชนและไม่ตรงกับสาขาที่สำเร็จการศึกษา และไม่พบปัญหาในการทำงาน

กิตติศักดิ์ คงพูน และเพชรา ศรีคำภา (2561) ศึกษาเรื่องสภาพการจัดการเรียนการสอนหลักสูตรศิลปศาสตรบัณฑิต สาขาวิชาบรรณารักษศาสตร์และสารสนเทศศาสตร์ คณะมนุษยศาสตร์และสังคมศาสตร์ โดยสอบถามนักศึกษาพบว่าความคิดเห็นต่อสภาพการจัดการเรียนการสอนของหลักสูตรอยู่ในระดับมาก ในด้านหลักสูตรและการเรียนการสอนนักศึกษามีส่วนร่วมและได้ปฏิบัติกิจกรรมการเรียนการสอนด้วยตนเอง นำความรู้จากการเรียนไปใช้ในกิจกรรมที่เกี่ยวข้องกับวิชาชีพและการประยุกต์ใช้ในการทำงาน ข้อเสนอแนะให้เพิ่มเนื้อหาในบางรายวิชาให้สอดคล้องกับสถานการณ์ปัจจุบันหรือปรับเนื้อหาโดยนำเทคโนโลยีสารสนเทศมาประยุกต์ใช้ พัฒนาทักษะเชิงสร้างสรรค์ ทักษะทางภาษาอังกฤษในการสื่อสารหรือในการทำงาน เน้นการฝึกปฏิบัติและการทำกิจกรรมในพื้นที่

มหาวิทยาลัยสงขลานครินทร์ (2554) ศึกษาภาวะการมีงานทำของบัณฑิต ปีการศึกษา 2554 พบว่าบัณฑิตส่วนใหญ่มีงานทำได้งานทำภายใน 6 เดือนหลังสำเร็จการศึกษา โดยเป็นพนักงาน/ลูกจ้างในหน่วยงานเอกชน บัณฑิตที่ยังไม่ได้ทำงานส่วนใหญ่มาจากสาเหตุคือ รอฟังคำตอบจากหน่วยงาน ยังไม่ประสงค์ที่จะทำงาน ความรู้ความสามารถพิเศษที่ทำให้ได้งานคือ การใช้คอมพิวเตอร์ และภาษาต่างประเทศ

มหาวิทยาลัยรามคำแหง (2555) ศึกษาภาวะการมีงานทำของบัณฑิตมหาวิทยาลัยรามคำแหง ปีการศึกษา 2555 พบว่าบัณฑิตส่วนใหญ่มีงานทำ ประกอบอาชีพเป็นพนักงานบริษัท/องค์กรธุรกิจเอกชน รองลงมาคือข้าราชการ/เจ้าหน้าที่ของรัฐ

มหาวิทยาลัยสุโขทัยธรรมาธิราช (2554) ศึกษาภาวะการมีงานทำของบัณฑิต ปีการศึกษา 2554 พบว่าส่วนใหญ่บัณฑิตมีงานทำ บัณฑิตส่วนใหญ่นำความรู้จากสาขาวิชาที่เรียนไปประยุกต์ใช้ในการทำงานในระดับปานกลางถึงมากที่สุด

มหาวิทยาลัยเทคโนโลยีพระจอมเกล้าธนบุรี (2554) ศึกษาภาวะการมีงานทำของผู้สำเร็จการศึกษา ปีการศึกษา 2553 พบว่าบัณฑิตส่วนใหญ่ทำงานแล้ว โดยเป็นพนักงานบริษัท/องค์กรธุรกิจเอกชนมากที่สุด รองลงมาคือหน่วยงานของรัฐ ใช้เวลาในการหางานทำระหว่าง 1-3 เดือนมากที่สุด เงินเดือนอยู่ในช่วงระหว่างน้อยกว่า 20,000 บาท

**ระเบียบวิธีวิจัย**

การศึกษาครั้งนี้เป็นการวิจัยเชิงสำรวจ เพื่อติดตามผลบัณฑิตหลักสูตรศิลปศาสตรบัณฑิต ปีการศึกษา 2562 เพื่อเป็นแนวทางในการปรับปรุงการจัดการเรียนการสอนของสาขาวิชาบรรณารักษศาสตร์และสารสนเทศศาสตร์ มหาวิทยาลัยราชภัฏพระนคร โดยมีรายละเอียด ดังนี้

 1. การรวบรวมข้อมูล

 ประชากรที่ใช้ในการศึกษา คือ บัณฑิตหลักสูตรศิลปศาสตรบัณฑิต สาขาวิชาบรรณารักษศาสตร์และสารสนเทศศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏพระนคร ที่สำเร็จการศึกษา ปีการศึกษา 2562 จำนวน 23 คน

 เครื่องมือที่ใช้ในการวิจัย คือ แบบสอบถามและแบบสัมภาษณ์ที่ผู้วิจัยสร้างขึ้นโดยศึกษาจากเอกสารและงานวิจัยที่เกี่ยวข้องจัดทำในรูปแบบแบบสอบถามอิเล็กทรอนิกส์ เพื่อเก็บข้อมูล มีทั้งหมด 3 ตอน ดังนี้

 ตอนที่ 1 ข้อมูลทั่วไปของผู้ตอบแบบสอบถาม เป็นแบบตรวจสอบรายการ (Checklist)

 ตอนที่ 2 ข้อมูลด้านการสมัครงานและการทำงาน เป็นแบบตรวจสอบรายการ (Checklist)

 ตอนที่ 3 ข้อเสนอแนะเพื่อการปรับปรุงการเรียนการสอน เป็นคำถามแบบปลายเปิด

 การเก็บรวบรวมข้อมูลจากแบบสอบถาม ผู้วิจัยส่งแบบสอบถามออนไลน์ Google Form ทางช่องทางแอปพลิเคชัน Line กลุ่มของบัณฑิตเพื่อให้ตอบแบบสอบถาม เนื่องจากอยู่ในช่วงการระบาดของโรคติดเชื้อไวรัสโคโรนา 2019 (COVID-19) โดยกำหนดวันเวลาการตอบกลับ เมื่อครบกำหนดเวลามีผู้ตอบแบบสอบถาม จำนวน 21 คน จากบัณฑิตจำนวนทั้งหมด 23 คน คิดเป็นร้อยละ 91.30 จากนั้นนำแบบสอบถามออนไลน์มาตรวจสอบความถูกต้องและนำไปวิเคราะห์ข้อมูล

 2. การวิเคราะห์ข้อมูล

 สถิติที่ใช้ในการวิเคราะห์ข้อมูล ใช้ค่าร้อยละและการแจกแจงความถี่ ความคิดเห็นและข้อเสนอแนะนำมาสังเคราะห์และสรุปประเด็น

**ผลการวิจัย**

1. ผู้ตอบแบบสอบถาม ส่วนใหญ่เป็นเพศหญิง จำนวน 18 คน (ร้อยละ 85.7) รองลงมาคือ เพศชาย จำนวน 3 คน

(ร้อยละ 14.3)

1. ผลการวิเคราะห์ข้อมูลด้านภาวะการมีงานทำแสดงดังตาราง

|  |  |  |
| --- | --- | --- |
| รายการ | ความถี่ | ร้อยละ |
| 2.1 ด้านการสมัครงาน- สมัครงาน- สมัครงาน 1 แห่ง- สมัครงาน 2 แห่ง- สมัครงานมากกว่า 3 แห่ง - ไม่สมัครงาน- เวลาในการหางานทำ- 1 - 2 เดือน- 3 - 4 เดือน- 5 - 6 เดือน - มากกว่า 6 เดือน - ปัญหาในการสมัครงาน - ไม่พบปัญหา - พบปัญหา | 193214211422118 | 90.515.810.573.79.557.921.110.510.557.942.1 |

  จากตาราง พบว่า 2.1ด้านการสมัครงาน บัณฑิตหลักสูตรศิลปศาสตรบัณฑิต ปีการศึกษา 2562 จำนวน 21 คน สมัครงาน 19 คน (ร้อยละ 90.5) ไม่สมัครงาน จำนวน 2 คน (ร้อยละ 9.5) บัณฑิตส่วนใหญ่สมัครงานมากกว่า 3 แห่ง (ร้อยละ 73.7) รองลงมาคือ สมัครงาน 1 แห่ง (ร้อยละ 15.8) และสมัครงาน 2 แห่ง (ร้อยละ 10.5) บัณฑิตส่วนใหญ่ใช้เวลาในการหางานทำ 1-2 เดือน (ร้อยละ 57.9) รองลงมาใช้เวลาในการหางานทำ 3-4 เดือน (ร้อยละ 21.1) ใช้เวลาในการหางานทำ 5-6 เดือน (ร้อยละ 10.5) และใช้เวลาในการหางานทำมากกว่า 6 เดือน (ร้อยละ 10.5) ตามลำดับ บัณฑิตส่วนใหญ่ไม่พบปัญหาอุปสรรคในการสมัครงาน จำนวน 11 คน (ร้อยละ 57.9) และพบปัญหาในการสมัครงาน จำนวน 8 คน (ร้อยละ 42.1) ปัญหาที่พบส่วนใหญ่คือ แหล่งงานอยู่ไกลจากภูมิลำเนา (ร้อยละ 50) รองลงมาคือขาดคุณสมบัติเพิ่มเติม เช่น ความรู้ด้านภาษา ด้านคอมพิวเตอร์ การขาดประสบการณ์การทำงาน (ร้อยละ 25) หลักสูตรไม่สอดคล้องกับความต้องการของตลาดแรงงาน (ร้อยละ 12.5) และอื่น ๆ เช่น สถานการ์การระบาดของไวรัส Covid-19 (ร้อยละ 12.5)

|  |  |  |
| --- | --- | --- |
| รายการ | ความถี่ | ร้อยละ |
|  2.2 ด้านการทำงานและลักษณะงาน - มีงานประจำ- ไม่มีงานประจำ- กำลังหางานทำ - กำลังศึกษาต่อ - รับจ้างทั่วไป- รอตำแหน่งงานที่ใช่  - ลักษณะงานที่ทำ - ทำงานไม่ตรงตามสาขาวิชาที่จบการศึกษา  - ทำงานตรงสาขาวิชาที่จบการศึกษา - หน่วยงานที่ทำงาน  - หน่วยงานภาคเอกชน  - หน่วยงานของรัฐ  - กิจการส่วนตัว/อาชีพอิสระ  2.3 รายได้ต่อเดือนจากการทำงานประจำ  - รายได้ต่อเดือนต่ำกว่า 15,000 บาท  - รายได้ต่อเดือนมากกว่า 15,000 บาท  - รายได้ต่อเดือน 15,000 บาท  2.4 ปัญหาที่พบในการทำงาน  - ไม่พบปัญหาในการทำงาน  - พบปัญหาในการทำงาน  2.5 การนำความรู้ไปใช้ในการประกอบอาชีพ - ระดับปานกลาง  - ระดับมาก  - ระดับน้อย  | 1474111104752932113842 | 66.733.357.114.314.314.371.428.65035.714.364.321.414.378.621.457.128.614.3 |

 จากตารางพบว่า 2.2.ด้านการทำงานและลักษณะงาน บัณฑิตส่วนใหญ่ทำงานประจำ จำนวน 14 คน (ร้อยละ 66.7) และไม่มีงานประจำ จำนวน 7 คน (ร้อยละ 33.3) บัณฑิตที่ไม่มีงานประจำทำ ส่วนใหญ่กำลังหางานทำ จำนวน 4 คน (ร้อยละ 57.1) รองลงมาคือ กำลังศึกษาต่อ จำนวน 1 คน (ร้อยละ 14.3) รับจ้างทั่วไป จำนวน 1 คน (ร้อยละ 14.3) และรอตำแหน่งงานที่ใช่ จำนวน 1 คน (ร้อยละ 14.3) ลักษณะงานที่ทำ บัณฑิตส่วนใหญ่ทำงานไม่ตรงตามสาขาวิชาที่จบการศึกษา จำนวน 10 คน (ร้อยละ 71.4) รองลงมาคือ ทำงานตรงสาขาวิชาที่จบการศึกษา จำนวน 4 คน (ร้อยละ 28.6) หน่วยงานที่ทำงาน บัณฑิตส่วนใหญ่ทำงานในหน่วยงานภาคเอกชน จำนวน 7 คน (ร้อยละ 50) รองลงมาคือทำงานอยู่หน่วยงานของรัฐ จำนวน 5 คน (ร้อยละ 35.7) และกิจการส่วนตัว/อาชีพอิสระ จำนวน 2 คน (ร้อยละ 14.3)

 2.3 รายได้ต่อเดือนจากการทำงานประจำ บัณฑิตส่วนใหญ่มีรายได้จากงานประจำต่อเดือนต่ำกว่า 15,000 บาท จำนวน 9 คน (ร้อยละ 64.3) รองลงมาคือ มีรายได้จากงานประจำต่อเดือนมากกว่า 15,000 บาท จำนวน 3 คน (ร้อยละ 21.4) และมีรายได้จากงานประจำต่อเดือน 15,000 บาท จำนวน 2 คน (ร้อยละ 14.3)

 2.4 ปัญหาที่พบในการทำงาน บัณฑิตส่วนใหญ่ไม่พบปัญหาในการทำงาน จำนวน 11 คน (ร้อยละ 78.6) รองลงมาคือ พบปัญหาในการทำงาน จำนวน 3 คน (ร้อยละ 21.4) ปัญหาที่พบคืองบประมาณในการทำกิจกรรมของหน่วยงานล่าช้าและงานบางอย่างต้องใช้ประสบการณ์

 2.5 การนำความรู้จากการศึกษาสาขาวิชาบรรณารักษศาสตร์และสารสนเทศศาสตร์ไปใช้ในการประกอบอาชีพบัณฑิตส่วนใหญ่นำความรู้ที่ได้จากการศึกษาในสาขาวิชาบรรณารักษศาสตร์และสารสนเทศศาสตร์ไปใช้ในการประกอบอาชีพอยู่ในระดับปานกลาง จำนวน 8 คน (ร้อยละ 57.1) รองลงมาคือ นำความรู้ที่ได้จากการศึกษาในสาขาวิชาบรรณารักษศาสตร์และสารสนเทศศาสตร์ไปใช้ในการประกอบอาชีพอยู่ในระดับมาก จำนวน 4 คน (ร้อยละ 28.6) และนำความรู้ที่ได้จากการศึกษาในสาขาวิชาบรรณารักษศาสตร์และสารสนเทศศาสตร์ไปใช้ในการประกอบอาชีพอยู่ในระดับน้อย จำนวน 2 คน (ร้อยละ 14.3)

 2.6 ข้อเสนอแนะ แยกเป็นรายด้านดังนี้

 2.6.1 ด้านหลักสูตรและรายวิชาในหลักสูตร บัณฑิตเสนอให้มีการปรับปรุงหลักสูตรเป็นครุศาสตรบัณฑิต เนื่องจากการสมัครงานในหน่วยงานราชการบางแห่งต้องการบัณฑิตที่มีวุฒิทางการศึกษา ส่วนหน่วยงานเอกชนต้องการบัณฑิตที่มีความรู้ด้านภาษาและมีประสบการณ์การทำงาน 3 - 5 ปี สำหรับรายวิชาในหลักสูตรบัณฑิตเสนอให้มีการปรับปรุงหรือเพิ่มเติมเนื้อหาในรายวิชา เช่น เนื้อหาเกี่ยวกับเทคโนโลยี เนื้อหาที่เกี่ยวกับโปรแกรมต่าง ๆ ในห้องสมุด โปรแกรมสำเร็จรูปพื้นฐานที่ใช้ในสำนักงาน โปรแกรมด้านกราฟฟิก เครื่องใช้สำนักงาน โดยสอนให้รู้จักและได้ทดลองปฏิบัติ เนื้อหาด้านการคิดวิเคราะห์ ความคิดสร้างสรรค์ การแก้ปัญหา

 2.6.2 ด้านผู้สอนและกิจกรรมการเรียนการสอน บัณฑิตเสนอให้จัดการเรียนการสอนโดยการให้ลงมือปฏิบัติมากขึ้น เพื่อให้เกิดการเรียนรู้จากประสบการณ์จริงและสามารถนำมาปรับใช้ในการปฏิบัติงานได้

**สรุปและอภิปรายผล**

 การวิจัยการติดตามผลบัณฑิตหลักสูตรศิลปศาสตรบัณฑิต สาขาวิชาบรรณารักษศาสตร์และสารสนเทศศาสตร์ มหาวิทยาลัยราชภัฏพระนคร ปีการศึกษา 2562 มีผลการวิจัยและข้อเสนอแนะที่น่าสนใจพอสรุปได้ ดังนี้

 1. ด้านการสมัครงาน โดยภาพรวมพบว่าบัณฑิตหลักสูตรศิลปศาสตรบัณฑิต ปีการศึกษา 2562 เป็นผู้มีความกระตือรือร้น ให้ความสนใจในการประกอบอาชีพ โดยส่วนใหญ่สมัครงานมากกว่า 3 แห่ง และใช้เวลาในการหางานทำ 1-2 เดือน ดังเช่น พรชัย หลายพสุและคณะ (2561) มหาวิทยาลัยเทคโนโลยีพระจอมเกล้าธนบุรี (2554) และศิริพร เกื้อกูลนุรักษ์. (2561) บรรยายว่าบัณฑิตสามารถหางานทำได้หลังสำเร็จการศึกษาภายใน 1-3 เดือน

 2. ด้านการทำงานและลักษณะงาน โดยภาพรวมพบว่าบัณฑิตส่วนใหญ่ทำงานประจำ ส่วนใหญ่ทำงานไม่ตรงกับสาขาวิชาที่สำเร็จการศึกษา และส่วนใหญ่ทำงานอยู่ในหน่วยงานภาคเอกชน อาจมาจากหลายสาเหตุ เช่น นโยบายจำกัดจำนวนข้าราชการหรือพนักงานของรัฐ ทำให้หน่วยงานของรัฐเปิดรับสมัครข้าราชการหรือพนักงานน้อย ซึ่งรวมทั้งตำแหน่งงานบรรณารักษ์ในห้องสมุดด้วย และในช่วงเวลาการหางานทำเป็นช่วงที่มีการระบาดของไวรัส COVID-19 ทำให้การหางานของบัณฑิตที่จบการศึกษามีความยุ่งยากกว่าปกติ ประกอบกับสภาวะเศรษฐกิจที่ค่อนข้างไม่คล่องตัว จึงทำให้บัณฑิตไม่สามารถเลือกงานได้มากนัก จึงทำให้บัณฑิตส่วนใหญ่ทำงานในตำแหน่งอื่นที่ไม่ใช่บรรณารักษ์ไปก่อน แต่ก็สามารถนำความรู้ที่เรียนไปประยุกต์ใช้ในการทำงานได้ กล่าวคือธารทิพย์ อัฏฐปฏิพันธ์ (2559) สะท้อนว่าบัณฑิตส่วนใหญ่ทำงานไม่ตรงสาขาวิชาที่จบการศึกษา นอกจากนี้สุธีรา สุนทรารักษ์ (2559) มหาวิทยาลัยรามคำแหง (2555) และมหาวิทยาลัยสงขลานครินทร์ (2554) ระบุว่าประเภทงานที่บัณฑิตทำมากที่สุดคือเป็นพนักงานบริษัท/เอกชน

 3. รายได้ต่อเดือนจากการทำงานประจำ โดยภาพรวมพบว่าบัณฑิตส่วนใหญ่มีรายได้จากการทำงานประจำต่อเดือนต่ำกว่า 15,000 บาท สอดคล้องกับศิริพร เกื้อกูลนุรักษ์ (2561) พบว่าบัณฑิตมีรายได้ระหว่าง 14,001-16,000 บาททั้งนี้อาจจะเป็นเพราะบัณฑิตส่วนใหญ่ทำงานไม่ตรงตามสาขาวิชาที่จบการศึกษาและตำแหน่งงานที่ทำอยู่อาจต้องการพนักงานที่มีความรู้เฉพาะด้านที่ตรงกับตำแหน่ง ประกอบกับการไม่มีประสบการณ์ในการทำงานมาก่อน ทำให้ส่งผลต่อรายได้จากการทำงาน และเนื่องด้วยสถานการณ์ปัจจุบันที่มีการระบาดของไวรัส COVID-19 กระทบต่อระบบเศรษฐกิจ ทำให้กระทบต่อรายได้ไปด้วย

 4. ปัญหาที่พบในการทำงาน โดยภาพรวมบัณฑิตส่วนใหญ่ไม่พบปัญหาในการทำงาน อาจเป็นเพราะบัณฑิตส่วนใหญ่ไม่ได้ทำงานตรงตามสาขาวิชาที่ศึกษามา จึงไม่ได้ทำงานในตำแหน่งบรรณารักษ์ที่ต้องใช้ความรู้เฉพาะด้าน ทำให้ยังไม่พบปัญหาการทำงานในด้านบรรณารักษ์โดยตรง ประกอบกับหลักสูตรศิลปศาสตรบัณฑิต สาขาวิชาบรรณารักษศาสตร์และสารสนเทศศาสตร์ มีรายวิชาทางด้านสารสนเทศ ทำให้สามารถนำไปประยุกต์ใช้กับงานที่ทำอยู่ในยุคปัจจุบันได้ ดังเช่น ศิริพร เกื้อกูลนุรักษ์ (2561) กิตติศักดิ์ คงพูน และเพชรา ศรีคำภา (2561) อธิบายว่านักศึกษาสามารถนำความรู้ไปประยุกต์ใช้ในการทำงานได้

 5. การนำความรู้จากการศึกษาสาขาวิชาบรรณารักษศาสตร์และสารสนเทศศาสตร์ไปใช้ในการประกอบอาชีพ โดยภาพรวมพบว่าบัณฑิตส่วนใหญ่นำความรู้ที่ได้จากการศึกษาในสาขาบรรณารักษศาสตร์และสารสนเทศศาสตร์ไปประยุกต์ใช้ในการประกอบอาชีพอยู่ในระดับปานกลาง ซึ่งสอดคล้องกับมหาวิทยาลัยสุโขทัยธรรมาธิราช (2554) ทั้งนี้อาจจะเป็นเพราะว่าหลักสูตรศิลปศาสตรบัณฑิต สาขาวิชาบรรณารักษศาสตร์และสารสนเทศศาสตร์ มีการนำเนื้อหาทางด้านสารสนเทศเข้ามาเพิ่มในรายวิชาที่มีการเรียนการสอน ทำให้บัณฑิตสามารถนำไปประยุกต์ใช้ในการประกอบอาชีพได้ ประกอบกับความต้องการคุณลักษณะในวิชาชีพภาพรวมมีความต้องการบัณฑิตที่มีความสามารถด้านสื่อ เทคโนโลยี การสร้างฐานข้อมูล การจัดเก็บและค้นคืนสารสนเทศ มัลติมีเดียเพื่อการเผยแพร่ประชาสัมพันธ์ ซึ่งสอดคล้องกับข้อเสนอแนะของบัณฑิตที่ต้องการให้หลักสูตรและรายวิชาในหลักสูตรมีเนื้อหาเกี่ยวกับเทคโนโลยี เนื้อหาที่เกี่ยวกับโปรแกรมต่าง ๆ ในห้องสมุด โปรแกรมสำเร็จรูปพื้นฐานที่ใช้ในสำนักงาน โปรแกรมด้านกราฟฟิก เครื่องใช้สำนักงาน โดยสอนให้รู้จักและได้ทดลองปฏิบัติ เนื้อหาด้านการคิดวิเคราะห์ ความคิดสร้างสรรค์ การแก้ปัญหา

6 ข้อเสนอแนะ โดยภาพรวมแยกเป็นรายด้าน คือ ด้านหลักสูตรและรายวิชาในหลักสูตร บัณฑิตเสนอให้มีการปรับปรุงหลักสูตรเป็นครุศาสตรบัณฑิต เนื่องจากการสมัครงานในหน่วยงานราชการบางแห่งต้องการบัณฑิตที่มีวุฒิทางการศึกษา ส่วนหน่วยงานเอกชนต้องการบัณฑิตที่มีความรู้ด้านภาษาและมีประสบการณ์การทำงาน 3 - 5 ปี สำหรับรายวิชาในหลักสูตรบัณฑิตเสนอให้มีการปรับปรุงหรือเพิ่มเติมเนื้อหาในรายวิชา เช่น เนื้อหาเกี่ยวกับเทคโนโลยี เนื้อหาที่เกี่ยวกับโปรแกรมต่าง ๆ ในห้องสมุด โปรแกรมสำเร็จรูปพื้นฐานที่ใช้ในสำนักงาน โปรแกรมด้านกราฟฟิก เครื่องใช้สำนักงาน โดยสอนให้รู้จักและได้ทดลองปฏิบัติ เนื้อหาด้านการคิดวิเคราะห์ ความคิดสร้างสรรค์ การแก้ปัญหา ซึ่งสอดคล้องกับมหาวิทยาลัยสงขลานครินทร์ (2554) ที่กล่าวว่าความรู้ความสามารถพิเศษที่ทำให้ได้งานคือ การใช้คอมพิวเตอร์ได้ ส่วนด้านผู้สอนและกิจกรรมการเรียนการสอน บัณฑิตเสนอให้จัดการเรียนการสอนโดยการให้ลงมือปฏิบัติมากขึ้น เพื่อให้เกิดการเรียนรู้และสามารถนำมาปรับใช้ได้ในการปฏิบัติงานได้

**ข้อเสนอแนะ**

 สาขาวิชาบรรณารักษศาสตร์และสารสนเทศศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏพระนคร ควรปรับปรุงพัฒนาหลักสูตรให้ทันสมัย มีเนื้อหาและกิจกรรมการเรียนการสอนที่เหมาะสมกับความก้าวหน้าทางวิชาการและวิชาชีพที่มีการเปลี่ยนแปลงไป

**ข้อเสนอแนะในการวิจัยครั้งต่อไป**

 ควรศึกษาวิจัยติดตามผลบัณฑิตจากผู้ใช้บัณฑิตเพื่อนำผลวิจัยมาใช้เป็นข้อมูลประกอบการปรับปรุง พัฒนาหลักสูตรและการจัดการเรียนการสอนเพื่อผลิตบัณฑิตบรรณารักษศาสตร์และสารสนเทศศาสตร์ที่มีคุณภาพและมีศักยภาพตามมาตรฐานวิชาชีพ ตลอดจนนำไปสู่การบริหารหลักสูตรให้สอดคล้องกับความต้องการของบัณฑิต และตลาดแรงงาน

**เอกสารอ้างอิง**

กิตติศักดิ์ คงพูน และเพชรา ศรีคำภา. (2561). **สภาพการจัดการเรียนการสอนหลักสูตรศิลปศาสตรบัณฑิต สาขาวิชา**

**บรรณารักษศาสตร์และสารสนเทศศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏ**

**พระนคร**. กรุงเทพฯ: มหาวิทยาลัยราชภัฎพระนคร.

ธารทิพย์ อัฏฐปฏิพันธ์. (2559). **การติดตามผลบัณฑิตสาขาวิชาบรรณารักษศาสตร์และสารนิเทศศาสตร์**

**คณะมนุษยศาสตร์และสังคมศาสตร์**. กรุงเทพฯ: มหาวิทยาลัยราชภัฎพระนคร**.**

นันธิดา พรมวงค์. (2561). **แนวทางส่งเสริมการพัฒนาสมรรถนะทางวิชาชีพบรรณารักษ์ที่พึงประสงค์ในยุคดิจิทัล**

 **มหาวิทยาลัยเทคโนโลยีราชมงคลอีสาน** สกลนคร: มหาวิทยาลัยราชภัฏสกลนคร. สืบค้นเมื่อ 28 กรกฎาคม

2563, จาก https://gsmis.snru.ac.th/e-thesis/thesis\_detail?r=57425117101.

พรชัย หลายพสุ ชานินทร์ ศรีสุวรรณนภา บุญญสิทธิ์ วรจันทร์ สุจิตรา สุคนธมัต และมนัส ไพทูรย์เจริญลาภ. (2561). การสำรวจภาวะการทำงานของบัณฑิต คณะวิทยาศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง ปีการศึกษา 2556-2557. **วารสารวิทยาศาสตร์ลาดกระบัง**,27(1), 93.

มหาวิทยาลัยเทคโนโลยีพระจอมเกล้าธนบุรี. (2554). **บทสรุปผู้บริหารเรื่องภาวการณ์มีงานทำของผู้สำเร็จการศึกษารุ่น**

**ปีการศึกษา 2553 มหาวิทยาลัยเทคโนโลยีพระจอมเกล้าธนบุรี**.สืบค้นเมื่อ 23 มิถุนายน 2564,จาก

http://www.planning.kmutnb.ac.th/data/Pava56\_13\_08\_56.pdf.

มหาวิทยาลัยราชภัฏพระนคร. คณะมนุษยศาสตร์และสังคมศาสตร์. สาขาวิชาบรรณารักษศาสตร์และสารสนเทศศาสตร์.

(2556). **หลักสูตรศิลปศาสตรบัณฑิต สาขาวิชาบรรณารักษศาสตร์และสารสนเทศศาสตร์ หลักสูตร**

**ปรับปรุง พุทธศักราช 2556**. กรุงเทพฯ: มหาวิทยาลัยราชภัฏพระนคร.

มหาวิทยาลัยราชภัฏสวนดุสิต. คณาจารย์กลุ่มวิชาบรรณารักษศาสตร์และสารนิเทศศาสตร์. (2555). **การศึกษาความ**

**ต้องการบัณฑิตหลักสูตรบรรณารักษศาสตร์และสารสนเทศศาสตร์**. กรุงเทพฯ: มหาวิทยาลัยราชภัฏสวนดุสิต**.**

มหาวิทยาลัยรามคำแหง. (2555). **อภิปรายผลเรื่องรายงานการวิเคราะห์ข้อมูลภาวะการมีงานทำของบัณฑิต**

**มหาวิทยาลัยรามคำแหงที่สำเร็จการศึกษาในปีการศึกษา 2555**. สืบค้นเมื่อ 23 มิถุนายน 2564, จาก

http://www.mis.ru.ac.th/policy/pdf/report\_analyze2555.pdf.

มหาวิทยาลัยสงขลานครินทร์. (2554). **บทสรุปผู้บริหารเรื่องรายงานภาวะการหางานทำของบัณฑิต มหาวิทยาลัย**

**สงขลานครินทร์ รุ่นปีการศึกษา 2553**. สืบค้นเมื่อ 23 มิถุนายน 2564, จากhttp://www.planning.psu.ac.th

/images/files/information/jobpsu/job2554.pdf.

มหาวิทยาลัยสุโขทัยธรรมาธิราช. (2554). **รายงานผลเรื่องรายงานการวิเคราะห์ภาวะการมีงานทำของบัณฑิต มหาวิทยาลัยสุโขทัยธรรมาธิราช ปีการศึกษา 2554**. สืบค้นเมื่อ 24 มิถุนายน 2564, จาก http://www.stou.ac.th/Sar/pdf/pdf1\_55/Report\_bandit.pdf.

ศิริพร เกื้อกูลนุรักษ์. (2561). ภาวะการมีงานทำของบัณฑิตระดับปริญญาตรี คณะสังคมสงเคราะห์ศาสตร์และ

สวัสดิการสังคม ปีการศึกษา 2561. **วารสารสังคมภิวัฒน์**, 11(1), 62-73.

ศุมรรษตรา แสนวา. (2555). **บทบาทและความรู้ความสามารถของบรรณารักษ์ห้องสมุดสถาบันอุดมศึกษา**.กรุงเทพฯ:

 มหาวิทยาลัยศรีนครินทรวิโรฒ.

สมหวัง พิธิยานุวัฒน์. (2549). **รวมบทความทางการประเมินโครงการ**. กรุงเทพฯ: จุฬาลงกรณ์มหาวิทยาลัย.

สาคร สุขศรีวงศ์. (2550). **การจัดการ: จากมุมมองนักบริหาร** (พิมพ์ครั้งที่ 3). กรุงเทพฯ: จี.พี.ไซเบอร์พรินท์.

เสวียน เจนเขว้า. (2551). **การติดตามผลบัณฑิตสาขาวิชาบรรณารักษศาสตร์และสารนิเทศศาสตร์ คณะมนุษยศาสตร์**

 **และสังคมศาสตร์ มหาวิทยาลัยราชภัฏพระนคร ปีการศึกษา 2551.** กรุงเทพฯ: มหาวิทยาลัยราชภัฏพระนคร**.**

สุธีรา เข็มทอง และคณะ .(2559). **การติดตามผลผู้สำเร็จการศึกษาระดับปริญญาตรี มหาวิทยาลัยราชภัฏนครราชสีมา**

**ปีการศึกษา 2557**.นครราชสีมา: มหาวิทยาลัยราชภัฏนครราชสีมา.

สุธีรา สุนทรารักษ์. (2559). **การติดตามผลการสำเร็จการศึกษาและภาวะการมีงานทำของบัณฑิต คณะวิทยาศาสตร์**

 **มหาวิทยาลัยราชภัฏบุรีรัมย์ ประจำปีการศึกษา2558**. บุรีรัมย์: มหาวิทยาลัยราชภัฏบุรีรัมย์.

อัฒรัตติ ไชยสิทธิ์. (2543). **การติดตามผลผลิตของโครงการขยายโอกาสทางการศึกษาขั้นพื้นฐานในสถานศึกษาสาย**

**สามัญและสายอาชีพที่ตั้งอยู่ในเขตจังหวัดนครราชสีมา.** สืบค้นเมื่อ 23 มิถุนายน 2564, จาก http://libbib.odi.

stou.ac.th/vtlscgi/vtls.web.gateway?authority=032949480&conf=12000